আগে বিয়ে করুন, হিন্দু জনসংখ্যা বাড়ান: বিশ্ব হিন্দু পরিষদ

ওয়েব ডেস্ক: সংখ্যালঘুদের টেক্কা দিতে এবার মাঠে নামল বিশ্ব হিন্দু পরিষদ (Vishva Hindu Parishad)। ভারতে হিন্দু জনসংখ্যা (Hindu Population) কীভাবে বাড়াতে হবে, সেই উপায় বাতলে দিল তারা। নির্দেশ তারা ঠিক করেছে, হিন্দু যুবক-যুবতীদের বিয়ে করতে হবে ২৫ বছরের মধ্যে। তাতেই নাকি হিন্দু জনসংখ্যা বাড়বে।

গত সপ্তাহে শেষ দিকে কুম্ভে ১৮ নম্বর সেক্টরে বিশ্ব হিন্দু পরিষদের কেন্দ্রীয় কমিটির সভা হয়। সেখানেই গৃহীত হয় এই সিদ্ধান্ত হয়। তিনদিনের এই সাংগঠনিক সভায় হিন্দুত্ববাদী সংগঠনের আবেদন, জনসংখ্যায় ভারসাম্য রক্ষা করতে হিন্দু যুবক-যুবতীদের এগিয়ে আসতে হবে। বিশ্ব হিন্দু পরিষদের মতে, বৈদিক নীতি অনুসারে গৃহস্থ আশ্রমে (সাংসারিক জীবন) প্রবেশের সঠিক বয়স ২৫ বছর।

আরও পড়ুন: ৭৩ বার কোপ, নাতির হাতে মৃত্যু শিল্পপতি দাদু ভিসি জনার্দন রাওয়ের

তবে বিশ্ব হিন্দু পরিষদের এই বার্তা নিয়ে বিতর্ক উঠছেই। একজন ভারতীয় নাগরিক কবে বিয়ে করবে, তা ঠিক করার অধিকার একান্তই তার নিজের। হিন্দুত্ববাদী সংগঠনের এই নিদান সেই মৌলিক অধিকারে হস্তক্ষেপ ছাড়া কিছুই নয়। বিয়ে করার মতো আর্থিক সাচ্ছ্বল্য আছে কি না, সংসার চালানোর যোগ্যতা আছে কি না সে সম্পর্কেও ভাবার অবকাশ দিচ্ছে না এই নিদান। তাছাড়া বৈদিক যুগের প্রথা একবিংশ শতাব্দীতেও জীবনযাত্রা নিয়ন্ত্রণ করবে তা চিন্তা করাও মূর্খামি।

এই সভাতেই মাদক সেবন নিয়ে আশঙ্কা প্রকাশ করেছে বিএইচপি (VHP)। তারা জানিয়েছে, ১৬ কোটি ভারতীয় এই মুহূর্তে মাদক সেবন করে চলেছে, যা সামাজিক ক্ষতের সৃষ্টি করছে। দেশের যুব সম্প্রদায়ের প্রতি এই সংগঠনের মাদক-মুলত সমাজ গড়ে তোলার আবেদন করা হয়েছে।

দেখুন অন্য খবর: